MLDataScientist/Wikipedia-uzbek-2024-05-01 huggingface dataset:
Straškov-Vodochody

Straškov-Vodochody — Chexiya Respublikasi Ústí nad Labem viloyati Litoměřice tumanidagi munitsipalitetlardan biri. Unda taxminan 1100 kishi istiqomat qiladi.

Maʼmuriy qismlari 
Munitsipalitet Straškov va Vodochody qishloqlarini oʻz ichiga oladi. Ular urbanizatsiya jihatidan qoʻshilib ketgan.

Joylashuvi 
Straškov-Vodochody — Litoměřicedan taxminan  janubi-sharqda va  Praga shimolida Quyi Ohře oqimining tekis qishloq xoʻjaligi landshaftida joylashgan.

Tarixi 
Vodochody haqidagi ilk yozma manbalar 999-yilga tegishli hisoblanib unda, Duke Boleslaus II qishloqni Davladagi Ostrov monastriga hadya qilganligi haqida yozilgan. Straškov haqida birinchi marta 1271-yildan yozilgan. Munitsipalitet 1950-yil 1-yanvarda Straškov va Vodoxody shaharchalarining birlashishi bilan tashkil etilgan.

Transporti 
Pragadan Usti nad Labemgacha boʻlgan D8 avtomagistrali shimoliy munitsipalitet chegarasi boʻylab oʻtadi.

Straškovda mahalliy ahamiyatga ega ikkita temir yoʻl liniyalari mavjud: Roudnice nad Labem — Bříza va Straškov — Vraňany.

Diqqatga sazovor joylari 

Munitsipalitetning diqqatga sazovor joyi — Straškovdagi Avliyo Vatslaus cherkovi. 12-asrdagi asl Romanesk cherkovi majmuasi, 14—asrda gotika uslubida qayta qurilgan, ammo undagi Romanesk elementlari bugungi kungacha saqlanib qolgan. 18-asrda barokko modifikatsiyalari amalga oshirildi.

Taniqli shaxslari 

 Václav Renč (1911—1973) shoir va tarjimon

Manbalar

Havolalar 

 
Koordinatalar Vikimaʼlumotlarda
Chexiya
Chex Respublikasidagi qishloqlar
Prudnik

Prudnik (Nemis tilida Neustadt in Oberschlesien) – Polshadagi shahar.

Galeriya

Birodar shaharlar 
 Northeim (Germaniya)
 Bohumín (Chexiya)
 Nadvirna (Ukraina)
 Krnov (Chexiya)
 San Giustino (Italiya)

Manbalar 

Polshadagi shaharlar
Sara Giménez Giménez

Sara Giménez Giménez (1977-yil 19-yanvar, Huesca shahrida tugʻilgan) — gitano jamoasining jamiyat bilan integratsiyalashuvi yoʻlida kurashi bilan ajralib turadigan ispaniyalik loʻli huquqshunos. Shuningdek, irqiy yoki jinsiy orientatsiyaga asoslangan ozchiliklar duch keladigan tengsizlikka qarshi kurashadi. 2018-yilda Irqchilik va murosasizlikka qarshi Yevropa komissiyasining aʼzosi boʻlgan va  (FSG)kengashiga qoʻshildi.

Taʼlimi 
Gimenes Zaragoza universitetida huquq fakultetida tahsil olgan va Bask davlat universitetida inson huquqlari boʻyicha aspiranturani tamomlagan. Shuningdek, NNTlarni boshqarish boʻyicha oʻqigan va boshqa mutaxassisliklar qatorida voyaga etmaganlar, immigratsiya va jinoyat huquqi boʻyicha tadqiqotlar qilgan.

Faoliyati 
FSGning Tenglik va diskriminatsiyaga qarshi kurash boʻlimi boshligʻi sifatida sudlar oldida kamsitilganlarni himoya qilishda bevosita huquqiy yordam koʻrsatgan hamda  (Diskriminatsiya va loʻlilar jamoasi) yillik hisobotiga rahbarlik qilgan. Barselonadagi loʻli (2013-yil dekabr oyida Barselona mintaqaviy sudi foydasiga hal qilingan) va bevasi Mariya Luisa Muñozning „La Nena“ ishi 2009-yil dekabr oyida Inson huquqlari boʻyicha Yevropa sudida ijobiy koʻrilgan ishlardan baʼzilari edi..

2018-yil 21-martda irqchilik va murosasizlikka qarshi Yevropa komissiyasi (ECRI) aʼzosi sifatida oʻz ishini boshlagan, komissiya irqchilik va murosasizlikning boshqa shakllariga qarshi qonunlar, siyosatlar va chora-tadbirlar boʻyicha ishlarni nazorat qiladi va koʻrib chiqadi. Ushbu lavozimga Ispaniyadan tayinlangan qoʻmitada birinchi marta loʻli advokat.

2019-yil 13-martda Madrid hamjamiyatidagi „Ciudadanos“ partiyasi tomonidan uchinchi oʻrinni egallagan Deputatlar Kongressiga oʻz nomzodini tasdiqlab, „Ciudadanos“ siyosiy partiyasida Ispaniya siyosiy mahitiga qoʻshilgan.

2019-yilda Vasiylik kengashiga vitse-rezident sifatida qoʻshilganidan soʻng, 2021-yil iyun oyidan boshlab FSG prezidenti lavozimida ishlab kelmoqda.

Manbalar 

Yashayotgan insonlar
1977-yilda tugʻilganlar
Tanja Karišik-Košarac

Tanja Karišik-Košarac — Serbiyalik biatlonchi va changʻichi, Bosniya va Gersegovina sharafini himoya qiladi. 2010-yilda kross-biatlon boʻyicha IBU kubogida ishtirok etgan va ikkinchi oʻrinni egallagan. Uch marta olimpiya oʻyinlari ishtirokchisi.

Tarjimai holi 
Tanja Karišik-Košarac 1991-yil 23-iyulda tugʻilgan. Sportdan tashqari tashqari Tanja oʻqituvchilik bilan ham shugʻullanadi. Bosniya va ingliz tillarini biladi.

Faoliyati 
2003-yilda changʻi sporti bilan shugʻullana boshlagan. „Romanija“ changʻi klubi sharafini himoya qiladi. Murabbiyi — Tomislav Lopatich.

Biatlon 
Bir nechta jahon chempionatlari va olimpiya oʻyinlari ishtirokchisi. Natijalari unchalik yuqori boʻlmaydi. Koʻpincha jadvalning quyi qismidan oʻrin olgan. Karišik biatlon boʻyicha jahon kubogidagi ishtiroklarida 88-oʻrindan yuqoriga koʻtarila olmagan. 2010-yilda Vankuverda boʻlib oʻtgan olimpiadada Tanya sprintda 87-oʻrinni egallagan. 2011-yilda Xanti-Mansiyskda boʻlib oʻtgan jahon chempionatining sprint bahslarida 100-oʻrinni, individual musobaqalarda 89-oʻrinni egallagan. 2012-yilda Ruhpoldingda boʻlib oʻtgan jahon chempionatida sprint va individual bahslarda 109-oʻrinni egallagan. 2013-yilda Nove Mestodagi individual musobaqada 89-oʻrinni egallagan. Sprint bahslaridan diskvalifikatsiya qilingan (chetlatilgan).

Sochi Olimpiadasining sprint bahslarida 75-oʻrinni egallagan va eng yaxshi 60 nafar sportchi qatoriga kirolmaganligi uchun final bosqichiga yoʻllanma ololmagan. Individual bahslarda ham qatnashgan. Lekin toʻrt yil oldin boʻlgani kabi marraga etib bora olmasdan ishtirokini muvaffaqiyatsiz yakunlagan.

Yozgi musobaqalarda esa muvaffaqiyatli ishtirok etgan. 2010-yilda Tanja Karišik-Košarac Slovakiyaning Brezno-Osrbli shahrida oʻtkazilgan kross-biatlon boʻyicha IBU kubogida ikkinchi oʻrinni egallagan.

Faoliyatini 2009-yilda Bosniya va Gersegovinada 5 km masofaga o'tkazilgan musobaqadan soʻng yakunlagan.

Oilasi
Turmush oʻrtogʻi – Nemanja Košarac. U ham biatlonchi.

Manbalar 

Sarayevoda tugʻilganlar
Yashayotgan insonlar
1991-yilda tugʻilganlar
23-iyulda tugʻilganlar
️atv (Turkiya)

atv — Turkuvaz Media Guruhiga qarashli Turkiyada efirga uzatiladigan milliy telekanallardan biridir. Turkiya bo‘ylab efirga uzatiladigan milliy telekanal bo‘lib, asosan serial va filmlari bilan ajralib turadi.

Telekanalda Turkiyadagi birinchi ayol urush jurnalisti Şerif Turgut ishlagan.

Manbalar 

Turkiya telekanallari
Abdin masjidi

Abdin masjidi () — Sharqiy Quddusdagi Vodiy al-Joz mahallasidagi asosiy masjid. Taxminan  Al-Aqso va Eski shahar devorlaridan uzoqda. 1939-yilda aka-uka Abdull Muhsin va Umar Abdin tomonidan qurilgan.

Manbalar 

1939-yilda qurib bitkazilgan masjidlar
Quddusdagi masjidlar
Xhubleta

Xhubleta — toʻlqinsimon, qoʻngʻiroq shaklidagi xalq yubkasi boʻlib, uni odatda alban ayollari kiyadilar. Koʻp hollarda, yubka ikkita tasma yordamida yelkaga osib qoʻyiladi. U alban anʼanaviy kiyimlarining bir qismi boʻlib, 13 dan 17 tagacha chiziqlari boʻlib, 5 ta kigiz qismdan tashkil topadi. Koʻkragi va fartuk bilan qoplangan qismi qora jundan tayyorlangan. Orqa qismi qoʻngʻiroq shaklida tikilgan.

Xhubleta oʻziga xos shakli, tuzilishi va bezatish uslubi sababli ham noyob kiyim turi hisoblanadi. Bu kiyim shimoliy Albaniya, Kosovo, Shimoliy Makedoniya va Chernogoriyadagi albanlar tomonidan kiyiladi. Xhubletaning ikki turi mavjud: biri tor, ikkinchisi esa keng. Hozirgi kunda libosda faqat ikkita rangdan foydalaniladi: oq ranglisi turmushga chiqmagan ayollar uchun, qora ranglisi esa turmush qurganlar uchun mos keladi. Lekin qadimda turli ranglar qoʻllanilgan. 17-asrdagi kitoblarda aytilishicha, Kelmend ayollari kiygan xhubletasida tovusniki singari koʻp ranglar qoʻllanilmagan. Oxirgi ikki asrda ranglarning kamayishi mazkur libos turining faqat chekka togʻli hududlarda qoʻllanilishi bilan bogʻliq, degan fikrlar bor.

Xhubleta 2022-yilda YuNESKO tomonidan zudlik bilan qoʻriqlashga muhtoj nomoddiy madaniy meros roʻyxatiga kiritilgan.

Tarixi 
Xhubleta juda qadimgi kelib chiqish tarixiga ega. Bu libosning, Bosniyada, miloddan avvalgi II ming yillikka oid Oʻrta yer dengizi mintaqasining boshqa hududlarida topilgan baʼzi neolit davriga oid figuralari bilan oʻxshashligi mavjud va shunga mos ravishda qadimgi Oʻrta sivilizatsiyaga bogʻliq deb hisoblaniladi. Odatda, u quyosh, oy, yulduzlar, burgutlar va ilonlarning tasvirlari singari qadimgi butparast kelib chiqishining alban ramziy elementlari bilan bezatilgan. Qoʻllanilgan bunday geometrik bezaklar koʻp holatda kostyumning arxaik xarakterini namoyon etgan.

Manbalar 

Ayollar liboslari
Alban liboslari
Ad-Dissiy masjidi

Ad-Dissiy masjidi () — Quddusning Eski shahar devorlari ichida, Armanlar va Yahudiylar kvartallari orasidagi chekkada joylashgan oʻrta asr masjidi.

2018-yilda Marokash qiroli Muhammad VI masjidni taʼmirlashni moliyalashtirdi; Isroilning „Yediot Ahronot“ gazetasining yozishicha, mahalliy yahudiy jamiyati va vaqf minoradan muazzin chaqirilmasligi haqida „kelishuvga kelgan“. Quddus imomi shayx Mazen Ahramning aytishicha, masjidning muazzin ovoz kuchaytirgichlari 1993-yilda Isroil hukumati tomonidan musodara qilingan. Shuningdek, u Islomiy vaqfga qarashli masjid oldidagi yer Isroil tomonidan musodara qilingani va avtoturargohga aylantirilgani va yahudiylar mahallasi yaqinida joylashgani sababli masjid foydalanuvchilari irqchilikka duch kelganini aytadi.

Tarixi 

Masjid Al-Muazzam Isoning Ayyubiylar davriga borib taqaladi va keyinchalik Mamluklar davrida qayta tiklangan. 1487-yilda u Al-Kameli ibn Abu-Sharif tomonidan vaqf qilingan va masjid „Masjid al-Umar“ deb qayd qilingan. Keyinchalik u Quddus Ad-Dissiy oilasi aʼzosi sharafiga Ad-Dissiy masjidi deb nomlangan.

1967-1976-yillarda „Yahudiy kvartalini rivojlantirish kompaniyasi“ tomonidan amalga oshirilgan buzish ishlari masjidning tuzilishiga zarar yetkazdi; keyinchalik islomiy vaqf tomonidan taʼmirlandi.

Tavsifi 
Masjidning balandligi taxminan 15 metr, maydoni 60 kvadrat metr boʻlgan minorasi bor. Masjid namozgohi asosiy kirish eshigidagi past temir darvoza ortida kichik yoʻlak boʻylab joylashgan.

Manbalar 

Koordinatalar Vikimaʼlumotlarda
Quddusdagi masjidlar
Falastin davlatida Ayyubiylar arxitekturasi
Isroilda Ayyubiylar arxitekturasi
Mamluk arxitekturasi
Pabitrajhar Karamatiya madrasasi

Pabitrajhar Karamatiya fozil madrasasi (;  ) — Bangladeshning Rangpur tumanidagi Pirgacha shahrida joylashgan madrasa.

Tarixi 
Muassasa ilk bor furqoniya madrasasi sifatida 1950-yilda Akbar Alixon tomonidan tashkil etilgan. U 1873-yilda Rangpurda vafot etgan, 19-asrda Bengaliyadagi islohotchilik faoliyatida faol ishtirok etgan islom olimi Karamat Ali Jaunpuri sharafiga shunday nomlangan. Madrasa tashkil etilganidan 7 yil o‘tib unga daxillik maqomi berilgan. 1964-yilda olim, 1968-yilda fozil maqomiga erishgan.

Infratuzilmalari 
Madrasa 5 ta binodan iborat boʻlib, ular bitta maʼmuriy bino, uchta oʻquv binosi va bitta talabalar turar joyi binos hisoblanadi. U kompyuter laboratoriyasi va kutubxona kabi qulayliklarga ham ega. Maktab binolari taxminan 2,95 akr, jami 7,22 gektar maydonni tashkil etadi.

Manbalar 

Rangpur tumani
Bangladeshdagi Aliya madrasalari
Bangladeshda taʼlim
Al-Shanfara

Al-Shanfara (; taxminan milodiy 525-yilda vafot etgan) — shoir, mashhur „Lamiyyat al-Arab“ sheʼrining muallifi. Shoir jamiyatdagi ikkiyuzlamachilikni chetdan turib tanqid qilgan.

Hayoti 
Al-Shanfara „lablari katta“ degan maʼnoni anglatadi. Uning toʻliq ismi Sobit ibn Molik yoki Sobit ibn Avs boʻlishi mumkin. Al-Shanfara Yamanning al-Azd qabilasiga yoki al-Xazraj urugʻiga mansub boʻlgan boʻlishi mumkin. Baʼzilar shoirning onalari afrikalik boʻlgan arablarga nisbatan qoʻlllaniladigan aʼrobat al-arab (arab qargʻalari) deb ataluvchi kishilar guruhiga kirganligini aytsa, yana boshqalar uning ushbu guruhga kiritilishiga qarshi bahslashadilar, olim Bernard Lewisning fikricha esa, bu fikrlar qarama-qarshiligi dastlabki manbalarda keltirilgan saʼalik va aʼrobat al-arab oʻrtasidagi chalkashlik bilan bogʻliq hisoblanadi.

Al-Shanfara taxminan 525-yilda vafot etgan. Bir qancha maʼlumotlarga koʻra, al-Shanfara Haram ibn Jobirni oʻldirgani uchun undan qasos olish maqsadida oʻldirilgan. Yarim kechasi Haram ibn Jobirning ukasi va ikki oʻgʻli pistirmaga tushib, al-Shanfarani bogʻlab, oʻzlarining qabilasiga olib ketishgan.

Merosi 
Al-Shanfara nomi 1033-yilda Maarriy tomonidan yozilgan „Resalat al-Ghufran“ asarida keltirilgan. Asarda tasavvuriy doʻzax safari chogʻida Maarriyni tanqid qilgan shayx Taabbata Sharran hamda al-Shanfaraga duch keladi.

Manbalar

Adabiyotlar

Anʼanaviy

Zamonaviy 

 
 
 
 
 
 
 
 
 
 

Tugʻilgan yili nomaʼlum boʻlgan kishilar
Xazrajiylar
Hayat masjidi

Hayat masjidi () — Quddusning Eski shahar devorlari ichida, nasroniylar kvartalida joylashgan kichik tarixiy masjid. Bu shaharning qadimiy masjidlaridan biri boʻlib, xalifa Umar ibn al-Xattobga tegishli. Bu masjid sharqda Muqaddas qabr cherkovi yonida joylashgani va doʻkonlar bilan oʻralganligi bilan alohida ahamiyatga ega. Uning oʻlchamlari 4x4 metrni tashkil qiladi. U „ilon“ soʻzining arabcha koʻpligi boʻlgan „Hayat“ deb nomlangan, chunki mashhur eʼtiqodga koʻra, u Quddusda aylanib yuradigan va chaqishi oʻlimga olib keladigan ilonlarning zaharini zararsizlantiradigan talismanni oʻz ichiga oladi.

Manbalar 

Quddusdagi masjidlar
Pabna islomiya madrasasi

Pabna islomiya madrasasi, rasman Pabna islomiya Alim madrasasi, islom diniy oliy taʼlim muassasasi va Bangladeshning Pabna tumanida joylashgan Aliya madrasasidir. Biroq, madrasa oʻzining asosiy muassasasi Dorul Aman Trust sifatida tanilgan. 2011-yilgi kirish imtihonida institut mamlakatda ikkinchi, 2014-yilda esa toʻqqizinchi oʻrinni egallagan. Mavlono Iqbol Husayn hozirda madrasaning mudiri hisoblanadi.

Tarixi 
Madrasa 1991-yilning 16-yanvarida, Alhaj Ashiriddin Sardor Pabna avtovokzalining shimolidagi Laskarpur Mouza shahridagi 7 yarim ming yerni Darul Aman Trustga ijtimoiy faoliyatni amalga oshirish uchun vaqf qilganidan keyin tashkil etilgan. Darul Aman Trust tashabbusi bilan 3 oydan kamroq vaqt ichida oʻsha zaminda „Pabna Islomiya madrasasi“ deb nomlangan diniy taʼlim muassasasi ishga tushirilgan. Madrasa tashkil etilganda Mavlono Abdurahim muassasaning muvaqqat mudiri boʻlgan. Keyinchalik Mavlono Abdurrabga madrasa noziri vazifasi yuklatilgan. Sekin-asta madrasa Ebtedayiydan kiritilib, keyin Olim darajasiga koʻtarilgan. 2019-yilda Daxil va Alim imtihonlarida olingan natijalar asosida ushbu muassasa talabalari Bangladesh madrasalari taʼlim kengashi tomonidan berilgan stipendiyasini olishgan. 2020-yilda mazkur madrasada markaziy kutubxona tashkil etilgan. Mavlono Iqbol Husayn hozirda madrasaning mudiri hisoblanadi.

Manbalar

Havolalar 

 Rasmiy veb-sayt

Bangladeshdagi Aliya madrasalari
Pabna tumanidagi universitet va kollejlar
Pabna tumanidagi maktablar
Sagornal Alim madrasasi

Sagornal Alim madrasasi (, ) xususiy madrasa, Sagornal, Juri Upazila, Maulvibazar tumanida joylashgan.

Manbalar 

Koordinatalar Vikimaʼlumotlarda
Bangladeshdagi Aliya madrasalari
Juri Upazila
Bangladeshdagi xususiy maktablar
Dalbergia campenonii

Dalbergia campenonii — Burchoqdoshlar oilasiga tegishli boʻlgan dukkaklilar turi. U faqat Madagaskarda uchraydi.

Manbalari 

Burchoqdoshlar
Oʻsimliklar dunyosi
Oʻsimliklar oilasi
Terra e Paixão

Terra e Paixão — Uolsir Karrasko tomonidan yaratilgan braziliyalik telenovela. U TV Globo telekanalida 2023-yil 8-maydan 2024-yil 19-yanvargacha efirga uzatildi. Serialda Barbara Reis, Kaua Reymond, Gloriya Pires, Toni Ramos, Paulo Lessa, Agata Moreyra va Jonni Massaro ishtirok etadi.

Rollarda 
 Kaua Reymond — Caio Meirelles La Selva
 Barbara Reis — Aline Barrozo Machado
 Jonni Massaro — Daniel La Selva
 Paulo Lessa — Jonatas dos Santos
 Debora Falabella — Lucinda do Carmo Amorim
 Agata Moreyra — Graça Borgin Junqueira
 Toni Ramos — Antonio La Selva
 Gloria Pires — Irene Pinheiro La Selva

Manbalar

Havolalar 
 
Braziliya teleseriallari
2020-yillar teleseriallari
Miyotoniya

Miyotoniya (  - mushak va  - taranglik) yoki Tomsen kasalligi  kam uchraydigan irsiy nerv-mushak kasalligi hisoblanib , dastlabki ixtiyoriy harakatlardan keyin paydo bo'ladigan tonik mushaklarning uzoq muddat davom etuvchi spazmlari bilan tavsiflanadi .

Belgilari 
Bu belgilari to'liq tushunilmagan kasalliklardan biridir. Odatiy alomatlaridan biri bu ixtiyoriy qisqargan mushaklarni bir necha o'n soniya davomida bo'shashtira olmaslikdir. Ammo shubhasiz miotoniya holatlarida o'tkazilgan bir qator kuzatuvlarda mikroskopik tekshiruv vaqtida mushaklarda hech qanday o'zgarishlar aniqlanmadi.

Ko'rinishlar birinchi marta kech bolalik davrida aniqlanadi. Takroriy ixtiyoriy qisqarishlar davomida bemor asta-sekin spazmni yengib chiqadi, bu davrda mushaklar palpatsiya qilinganida keskin siqiladi. Miyotonik hodisalar sovuqda sezilarli darajada kuchayadi va bir qator professional va kundalik harakatlarning amalga oshishini sezilarli darajada cheklashi mumkin. Oyoq mushaklarida bo'ladigan spazm holatlari normal yurishga to'sqinlik qiladi. Ko'pincha mushaklarning gipertrofiyasi kuzatiladi, bu bemorlarga atletik ko'rinishni beradi.

Miyotoniya bilan og'rigan bemorlarda metabolik jarayon qandaydir tarzda buziladi, bemorlarning siydigi tarkibida normal holatdan sezilarli darajadagi og'ishlar qayd etilgan, lekin miotoniyaga xos bo'lgan doimiy o'zgarishlar aniqlanmagan, bunga sabab bu og'ishlar turli holatlarda bir xil bo'lmaydi.

Davolash 
Bugungi kunda davolash uchun natriy kanal blokeri meksiletin qo'llaniladi, bu esa ushbu kasallikda mushaklarning gipertonikligini sezilarli darajada kamaytiradi . Mexiletinning samarali tasiri esa nazorat ostida o'tkazilgan tadqiqotda  tasdiqlangan, bu "yetim" kasalliklari sohasida bir necha kishidan biridir.

Shuningdek qarang 

 Miyotonik echki

Eslatmalar

Havolalar 

 http://www.myotoniacongenita.org/ Myotonia Congenita
Anila Denaj

Anila Denaj (1973-yil 18-sentyabrda tugʻilgan) — alban siyosatchisi, 2019-yil yanvaridan 2021-yil sentabrgacha, faoliyatini toʻxtatgunga qadar mamlakat Moliya va iqtisodiyot vaziri lavozimida faoliyat olib borgan.

Hayot yoʻli va taʼlimi 
Anila Denaj Tiranada tugʻilgan va 1995-yilda Tirana universitetini moliya va bank boshqaruvi mutaxassisligi boʻyicha tahsilini yakunlagan.

Anila Denajning bir nafar oʻgʻli bor. Uning ismi Aleksandër Kume.

Ish faoliyati 
Anila Denaj El Salvador, Boliviya, Ekvador, Ruminiya va Mozambikdagi ProCredit Bank tashkilotining filiallarida ishlagan. 2013-yil oktyabr oyida u Albaniya Moliya vazirligining bosh direktori lavozimiga tayinlangan. 2014-yildan buyon Davlat boshqaruvi maktabida xodimlarni boshqarish boʻyicha maʼruzalar oʻqib kelmoqda.

Anila Denaj 2018-yil oktabr oyida Albaniyaning sogʻliqni saqlash xavfsizligi jamgʻarmasi bosh direktori etib tayinlangan. Oradan uch oy oʻtgach, u Arben Axmetaj oʻrniga Bosh vazir Edi Rama tomonidan vazirlar mahkamasidagi oʻzgarishlarga koʻra Moliya va Iqtisodiyot vaziri etib tayinlangan. 2020-yilda Anila Denaj mamlakat iqtisodiyotini 2019-yildagi Albaniya sodir boʻlgan zilzila va COVID-19 pandemiyasining „ikkita ogʻir zarba“ laridan tiklashga yordam berishga qaratilgan bir qator chora-tadbirlarni amaliyotga kiritgan.

Hukumatdagi faoliyatidan tashqari, Anila Denaj Jahon banki guruhining (WBG) gender va rivojlanish boʻyicha maslahat kengashi aʼzosi hamdir.

2021-yil 25-aprelda boʻlib oʻtgan parlament saylovlari natijalariga koʻra, Anila Denaj Albaniya Sotsialistik partiyasidan Albaniya Xalq Assambleyasi deputati etib saylangan.

Boshqa faoliyatlari 

 Yevropa tiklanish va taraqqiyot banki (YTTB), Boshqaruvchilar kengashining rasmiy aʼzosi (2019-2021)
 Jahon banki, Boshqaruvchilar kengashining rasmiy aʼzosi (2019-2021)

Manbalar 

1973-yilda tugʻilganlar
Yashayotgan insonlar
Tirana universiteti bitiruvchilari
Albaniyadagi siyosiy mansab egalari
Albaniyadagi moliya vazirlari
Ayol moliya vazirlari
Anne Thackeray Ritchie

Anne Thackeray Ritchie - (turmush oʻrtogʻi Ledi Richmond Ritchie) — ingliz yozuvchisi.

Biografiyasi 
Anna Isabella Thackeray 1837-yil 9-iyunda Londonda britaniyalik satirik yozuvchi Uilyam Makepis Thackeray va uning rafiqasi Isabella Gethin Shawe oilasida tugʻilgan.

Bu nikohdan jami uchta qiz tugʻilgan, ulardan biri Jane bir yil yashamasdan vafot etgan; Otasi „oilaning muvozanatchisi“ deb atagan Harriet Stephen qisqa umr koʻrgan (1840-1875). Koʻrinishidan, qizining oʻlimi xotinining ruhiy sogʻligʻiga taʼsir qilgan va uni izolyatsiya qilish kerak boʻlgan, ammo V. M. Thackeray ikki qizi bilan birga yashashni davom ettirgan. Anna Isabella bolaligini Fransiyada oʻtkazgan.

1877-yilda u oʻzidan 17 yosh kichik amakivach chasi Richmond Ritchie bilan turmush qurgan. Ularning ikkita farzandi - bir oʻgʻil va bir qizi boʻlgan.

U Virginia Woolfning xolasi edi, u Thackeray-Ritchi vafotidan keyin (1919-yil 26-fevral) Times Literary Supplementda oʻzining nekrologini yozgan. U, shuningdek, Woolfning „Kecha va kunduz“ asarida Xilberi xonim obrazini jonlantirgan. Bir qator adabiyot tarixchilarining fikricha, aynan uning „Elisabet tarixi“ kitobi yosh Roda Brotonni yozishda oʻzini sinab koʻrishga undagan.

Manbalar

Adabiyotlar 

 Anne Thackeray Ritchining nasabnomasi .
 Anne Isabella Thackeray Viktoriya veb-saytida .

1919-yilda vafot etganlar
26-fevralda vafot etganlar
1837-yilda tugʻilganlar
9-iyunda tugʻilganlar
Karintiya (gertsoglik)

Karintiya gertsogligi (, ) — Muqaddas Rim imperiyasining hududiy knyazliklaridan biri va Avstriya-Vengriyaning qirollik yeri. 976-1806-yillarda Muqaddas Rim imperiyasining hududiy knyazliklaridan biri boʻlgan. Uning oʻtmishdoshlari Karantaniya slavyan knyazligi (VII-IX asrlar) va Karolinglar imperiyasi tarkibidagi Karantaniya gertsogligi (IX-X asrlar) edi. Karintiya gertsogligi 1269-yilgacha mustaqil boʻlib qoldi, shundan soʻng, u dastlab Chexiya qirollari, keyin esa Tirol graflari nazoratiga oʻtdi. 1335-yilda Karintiya Avstriyaning Gabsburg hukmronligiga qoʻshildi va keyinchalik Avstriya monarxiyasining qirollik yerlaridan birini tashkil etdi. 1918-yilda Karintiya gertsogligidan Avstriya Respublikasi tarkibida Karintiya federal davlati tashkil topdi.

Antik davr 
Qadimgi davrlarda Karintiya hududi Norik (hozirgi Klagenfurt yaqinida) markazi bilan Norikum kelti qirolligining bir qismi edi. XIX asr olimlari „Karintiya“ nomini kelt tillaridan olishga harakat qilishdi va uni „keltik karant“ — doʻsti, qarindoshi yoki keltik-illirian karnay — tosh, qoya soʻzlariga birlashtirdilar. Rim davrida Karintiyada Karni qabilasi yashagan. Baʼzi tarixchilar bu qabilani Gallarga, baʼzilarini Adriatika Venetiga bogʻlagan. Uning tili uzoqdan italiyaliklar va kelt tillari bilan bogʻliq boʻlgan.

Manbalar
Franz Joseph Aumann

Franz Jozeph Aumann (24-fevral 1728-yil, Traismauer — 30-mart 1797-yil, Sankt Florian) — avstriyalik bastakor.

Biografiyasi 
Franz Jozeph Aumann maktab oʻqituvchisi va organistning oʻgʻli boʻlib, unga birinchi musiqa darslarini bergan. Venadagi iyezuit maktabini tamomlagan. Xuddi shu Vena xorida Iogann Michael Haydn va Johann Georg Albrechtsberger bilan kuylagan. Keyinchalik uning baʼzi musiqalari notoʻgʻri Gydnga tegishli edi. Biroq, uning maktab oʻqituvchisining duduqlanishi va yomon qoʻshigʻini kinoya qilgan Missa Profana kinoyasi bir vaqtlar Wolfgang Amadeus Mozartga tegishli edi.

1753-yilda Avgustin monastiriga kirib, umrining qolgan qismini oʻsha yerda oʻtkazdi. 1755-yildan abbey xorining regenti edi. 1757 yilda u ruhoniy etib tayinlandi. Aumann hayoti davomida musiqachi sifatida katta shuhrat qozongan va koʻplab kompozitsiyalari bilan Avstriya cherkov musiqasiga katta taʼsir koʻrsatgan. Oʻz ishida Venetsiya va Neapolitan maktablarining taʼsirini mahalliy avstriyalik elementlar bilan birlashtirdi. Anton Bruknerga kuchli taʼsir koʻrsatdi, Avliyo Florian monastirida oʻqiyotganda, uning asarlarini koʻchirgan, kotoriy vo vremya obucheniya v monastire Svyatogo Floriana kopiroval ego raboti.

Aumann, xususan, 38 messa, 12 rekviem, 29 zabur, 25 magnifikat, 22 taklif, 10 litaniya, 8 responsor, 7 vesper, 4 oratoriya, motet yaratgan. Shuningdek, dunyoviy musiqa, jumladan 3 simfoniya, 2 qoʻshiq, 25 serenada, divertisement, partita, kanon va qoʻshiqlar yaratgan.

Manbalar

Havolalar 

Quyi Avstriyada tugʻilganlar
Sankt Florianda vafot etganlar
Avstriya bastakorlari